kk be kk uk hbs_cyr kk ru kk kk kk ru kk ba kk ru ky kk kk hbs_cyr ru ru uk ru ru mk kk kk ba kk kk kk kk kk cv kk ru kk kk ru kk kk ru kk ru en en sv fr de de fr en en kk kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk tt kk kk kk uk kk kk kk kk kk kk kk kk kk kk kk kk kk kk ru ru ru kk kk kk kk kk kk ba kk kk kk kk kk kk kk ky uk kk kk kk ru kk kk kk kk bg kk ru kk ru ru kk kk kk kk ru kk kk kk ru ru kk kk ru kk ru
ШҚО Жарма ауданы Шуақ ауылы
Мақсаты:Желтоқсан оқиғасы арқылы жүздеген жылдар бойы бабаларымыздың армандаған егемендігіне қол жеткізгендігімізді, осы Тәуелсіздікке жету жолында талай боздақтарымыздың жалған айыппен өмірден өткендіктерін жете ұғындыру, оқушылардың дүниетанымын кеңейту. Оқушылардың туған өлкемізге деген сүйіспеншілік сезімдерін ояту. Елін, жерін сүюге, Отанын қастерлеуге, шыншылдыққа тәрбиелеу.
Көрнекілік:фотолар, шарлар, түрлі жайма қағаздар, АКТ
Қазақстан Республикасының Әнұраны орындалады. (Музыка тыңдалады)
Сіздерді сан ғасыр бұрын бабаларымыз аңсап өткен қасиетті де, қастерлі Тәуелсіздік күнімен құттықтаймыз! 1986 жылғы Алматыдағы шерулер мен наразылық жиындар Шымкент, Талдықорған, Сарыөзек, Жамбыл, Жезқазған, Қарағанды, Көкшетау, Талғар, Өскемен, Семей тағы да басқа калаларда болды. Желтоқсан оқиғасы қазақ топырағына ұлттық санасы жетілген жаңа ірі қайсар буынның келгенін әйгілі етті, шын мәнінде қайта құрудың алғашқы сынағы болды. Қазақ Республикасының 70 жыл уақыт аясында Орталықтың әкімші саясатынан іште беріш боп қатқан ашу ызасы тұңғыш рет осы буынның мінезі арқылы сыртқа шықты және бұл қайта құру кезеңінің ұранына сай бүкіл Кеңес Одағындағы жаңа демократиялық қозғалыстың басы болды. Оқиға нәтижесінде 8500 адам заңсыз ұсталып, 1722 кісі ауыр және жеңіл жарақат алса, 778 адам комсомол қатарынан шығарылып, 271 адам өз жұмыс орындарынан қуылды. Өзге ұлт өкілдерін қазақ жастарының ереуліне қарсы қойды. Өмір-өзен, толқындары сол кезден бізді алыстатып бара жатса да, жүрегімізде мәңгі ұмытылмас бір нәрсе қалдырды. Ол-сол үш күнде дүниені дүр сілкіндірген Қазақ қыздары мен ұлдарының рухына, ерлігіне деген тағзым, құрмет! Арада қаншама жылдар өтті. Қаралы күннің қасіреті алыстап, Егемендік алған еліміздің көкшіл жалауы желбіреп биіктей түсті. Тәуелсіздік шыңы бізге оңай келмеді.
Қайраттай қайратты жастың қанымен,
Ләззаттай албырт арулардың үнімен,
Ұландарына ақ тілек айтқан бабалардың батасымен келді!
Бейне таспа «Болмыс» көрсетілді.
Бет бағдарын бақиға бұрғандарым,
Қаралы жылдардай боп қарауытып,
Халқымның мәңгі есінде тұрғандарым
Тұншықса да түрмеде тозбапты әнім.
Жазықсыз жапа шегіп бұл жалғаннан,
Жалтақтап кете барған, боздақтарым.
Желтоқсан көтерілісі ұлттық рухтың қуатын, елдік пен ерліктің мұратын танытқан көтеріліс болды. Желтоқсан оқиғасының шығу себебі: 1986 жылы 16 желтоқсанда небәрі 18 минутта өткен Қазақстан Орталық Комитетінің бесінші Пленумы Д.Қонаевты «өз еркімен» қызметінен босатып, Қазақстан КП Орталық комитетінің бірінші хатшылығына Республика халқына мүлде таныс емес, қазақ халқы туралы еш хабары жоқ В.Колбиннің «сайлануы» болды. Ертеңіне 17 желтоқсан күні орталық алаңға лег- легімен ағылған жастар тобы бейбіт шеру арқылы Орталықтың кадр саясатын дұрыс жүргізбей отырғандығына наразылық білдірді. «Қазақстанға қазақ басшы!», «Әр халыққа-өз көсемі!», «Ешбір халыққа артықшылық берілмесін!» деген ұранмен, «Менің Қазақстаным» әнін айтып алаңға шықты. Ұлт саясатын дұрыс жүргізуді, ұлттық тіл мәдениеттің дамуына қамқорлық жасауды, ұлттық саяси қайраткерлердің басшылық орындарында лайықты лауазымға ие болуына назар аударуды талап етті. Жастар өздерін толғандырып жүрген мәселелерді айтып қалуға тырысты. 1986 жылғы 17-18 желтоқсандағы Брежнев алаңындағы қазақ жастарының бейбіт шеруі қанды оқиғаға айналды. Оларға «Ұлтшыл, маскүнем, нашақор» деген кінә тағылды.
Алаңдағы жастарды тоқтату үшін Алматы қызметкерлеріне көмекке милиция қызметкерлері: Фрунзеден - 100, Ташкенттен - 300, Челябіден - 203, Новосибирскіден - 203, Свердловскіден - 225, Тбилисиден 450 адам тартылған. Жастарға қарсы «Бұрқасын 86» жоспары бойынша іс - шаралар жасалынған. Жастарға Өрт сөндіру машиналарымен суық сумен атқылаумен тоқталмай, адамдарға қарсы арнайы дайындықтан өткен иттерді салып қойған.
Жалпы шеруде 8500 адам ұсталған. Көбі студент жастар. Солардың ішінен атап кететін болсақ: Қайрат, Ләззат, Сабира, Ербол.
Асанова Ләззат АлтынайқызыЖелтоқсан көтерілісінің құрбаны. 1985 жылы Алматыда П. Чайковский атындағы. муз. уч - щеге оқуға түскен. Алматыда 1986 ж. 17 - 18 желтоқсанда болған қазақ жастарының отаршылдық және әміршілдік жүйеге қарсы азаттық көтерілісіне белсене қатысқан. Ол Орталықтың билеп-төстеушілігіне наразылық білдіріп, қаладағы Жаңа Алаңға алғашқы ереулшілер қатарында "Қазақтар! Кіріптарлық, құлдықта өмір сүргеніміз жетеді! Біз еліміздің тәуелсіздігін жеңіп алған кезде ғана азат бола аламыз!”деген ұран мен шықты.
Мұхамеджанова Сәбира Есімбекқызы1986 жылғы Желтоқсан көтерілісінің құрбаны. 1985 жылы Шығыс Қазақстан облысы Тарбағатай ауданы Ақмектеп аулының «Ленин жолы» сегіз жылдық мектебін үздік бітіреді. Сол жылы облыс орталығы Өскемен қаласындағы педагогикалық училищеге оқуға түседі. 1986 жылғы 17 - 18 желтоқсанда Алматы қаласында болған қазақ жастарының отаршылдық және әміршілдік жүйеге қарсы көтерілісін қуаттап 22 желтоқсанда Өскемен қаласында бірге оқитын студент жастармен бірге наразылыққа шығады. Студент қыздардың бұл әрекеттері барып тұрған ұлтшылдық деп бағаланып, сол күні кештен бастап партия, кеңес, комсомол, мемлекеттік қауіпсіздік, құқық қорғау орындары тарапынан тергеу, олардан жауап алу басталады. Нәтижесінде орынсыз қорлау мен жала жабу мен тергеуге шыдай алмаған Сәбира Мұхамеджанова барлығын «ұйымдастырған мен» деп мәлімдеп, жатақхананың бесінші қабатынан секіріп, мерт болады. Сөйтіп ол Желтоқсан құрбаны, батырына айналды
Ербол Сыпатаев–Желтоқсан көтерілісіне қатысып, алаңда қазақ қарындастарын құтқару барысында алған соққыдан қайтыс болған жас қазақ жігіті. Талдықорған облысының Көктал ауылында 1964 жылы дүниеге келген. Желтоқсан көтерілісі уақытында Алматы қаласында энергетика институтының 2 курс студенті болған.
Қайрат Рысқұлбековжайлы мәлімет: 1966 жылы 13 наурыз Жамбыл облысы Мойынқұм ауданы Бірлік ауылында малшы отбасында дүниеге келген. 1973-1981 жылдары Шу ауданы Төле би ауылындағы мектеп - интернатта 8-жылдық білім алған. 1981-1983 жылдары Бірліктегі Киров атындағы орта мектепті бітіріп, 1984 - 1986 әскери қатарға алынған. Мектепте белсенді комсомол мүшелерінің бірі болған. 1986 жылы жолдамамен Алматы сәулет-құрылыс институтына түседі. 1986 жылы 16 желтоқсанда бейбіт шеруге қатысады. Қайрат тұтқындалып, 18 желтоқсанда сағат 11 бастап Мир және Сәтпаев көшелерінің қиылысында бейбастық жасап Савицскийді өлтірді, Ведельді ауыр жарақаттады деген айып тағылып 6 ай жүрген Бесеудің соттың соңғы үкімін 1987 жылдың 16 маусымда мынандай үкім шығарды.
Рысқұлбеков Қайрат Ноғайбайұлы 1966 жылы туған, Алматы сәулет - құрылыс институтының 1 курс студенті - Қазақ КСР Қылмыс Кодексінің 60 - бабы - 2 жылға, 65 - бап - 12 жылға, 173 - 1 жалпы қылмыстық істерінің жиынтық ең ауыр-өлім жазасына кесілді. (1 минут үнсіздік жариялаймыз)
Оқушылардың алдына «Қайрат Рысқұлбековтың өлендер жинағын» тарату.
Бейне таспа «Еске алу» тыңдалады.
Абдрахман Асылбектің сұхбатынан үзінді тыңдалды:Ән әуені Желтоқсан көтерілісінің екінші күні жазылыпты. Авторы –Әбиірбек Тінәлі. Ол кезде өзі Жамбылда (Таразда) тұратын. Алматыдағы жағдайды естіп, жай отыра алмаған ғой. Әуенін жазған бойда мені іздеп келді. Қасында Әлібек деген жолдасы бар. «Өлеңін жазыңыз, аға» деп. Содан бір-екі күндей толғандым. Абайдың «Қараша, желтоқсанмен сол бір-екі ай» өлеңі ойға оралды. Қыстың басындағы ызғар, нала суреттеледі емес пе мұнда да? 86-ның желтоқсаны тіпті ызғарлырақ еді. Мазмұнын осы өлеңге орайластырдым. Сосын өлең формасын Абайдың «Бойы бұлғаң» өлеңінің ырғағына салдым. Осы ырғақ арқылы ашу-ызаны бермек болдым. Желтоқсан көтерілісін көзбен көрген жандармыз ғой. Бірақ, тура сөзбен бермей, астарлап жаздым. «Қазақ радиосында» жазылғанымен, эфирге рұқсат берілмеді. Содан «Азаттық радиосында» бір жарым жылдай шырқалды. Ең алғаш өз жерімізде емес, Прагада тұсауы кесілді. Тек Желтоқсан көтерілісінен бір жарым жылдан кейін ғана Қазақстанға жетті. Бұл ән елімізде еш арнадан берілмей жүрген күннің өзінде желтоқсаншы жастардың сол кезден-ақ негізгі әнұранына айналған еді.
Бейне таспа. Ән «Желтоқсан желі».
Желтоқсанның ащы шындығын айтатын бірнеше деректі фильмдер түсірілді .«Аллажар» деректі фильмінің режиссері Қалдыбай Абенов, «Аллажар» фильмін 1988 жылы түсіре бастаған, бірақ 1989 жылы КГБ түсіруді тоқтатқызған. Фильмді 1996 аяқтады.
Желтоқсан оқиғалары - Қазақстан тарихындағы естен кетпес, аса ауыр және қайғылы беттердің бірі. Бұл оқиғалар Қазақстанда ғана емес, бүкіл Кеңес Одағына жаңа еніп келе жатқан жас демократия үшін күрестің басы болды. Сондықтан да оның жүгі ауыр, шығыны көп болды.
Желтоқсан оқиғалары арқылы Қазақстанның енді ғана қаз тұрып келе жатқан жас демократиясы мол тәжірибе жинақтады, тарихи сабақ алды. Бұл оқиғалар өзінен кейінгі кезеңде республикада жаңа бағыттың, экономикалық реформалардың, әлеуметтік бетбұрыстардың соны қарқынымен өрістеуінде.
Тұрса да биік өр басын,
Күн кешіп лапылдаған жастарым,
Жерді, дінді, тілді, баба дәстүрін
Қорғау үшін көтерді олар бастарын!
«Желтоқсан тағылымы» бейе таспа
Сабақ аяғында оқушылар тақтада ілінген бәйтерек суретіне өзінің Қазақстанға деген тілегін жазбаша түрде білдіріп, ойларын ортаға салады.
Тәуесіздігіміздің 25 жыл мерей тойы құтты болсын. Қош сау болыныздар.
скачать dle 10.5фильмы бесплатно
Қазақстан халқы Ассамблеясы: өткені, бүгіні және болашағы. Ұлт Бірлігі доктринасы.
Қазақ тілі мен әдебиеті
«Тәуелсіздік – ел тірегі.»
Ар-намысым , мақтанышым , қасіретім –Желтоқсан!
«Тәуелсіздік деп соғады жүрегіміз»
Ондық бөлшектерді азайтуға есептер шығару.
« Деление на десятичную дробь»
Жыры – інжу рухы биік Жұбан аға!
Орта және қысқа мерзімді жоспарлаудың тиімділігі
Сайт сізге ұнай ма?
Атмосфера Жердің ауа қабаты, ауа қабаты, ауа, оның құрамы
ҰБТ-ҒА ОҚУШЫЛАРДЫ ДАЙЫНДАУДЫҢ ТИІМДІ ӘДІС - ТӘСІЛДЕРІ
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Эл.почта: ustazuni.kz@mail.ru Барлық құқық сақталған 2017 © ustazuni.kz
8 сынып, about professions, Health and body care, «Тіл мәртебесі - ел мәртебесі», БИОЛОГИЯ, Есеп, Жай бөлшектерге амалдар қолдану, Живопись, Менің достарым, Рационал сандарды көбейту., Тарих, Тақырыбы:Дүниежүзілік мұхит суы, Түрлері, ашық сабақ, ағза, бастауыш сыныптарына ана тілі сабағының жоспары, бастауыш сынып, бу, география, коучинг-сессия, кіші аяқ добы, математика, мақтау қағазы, озып көр, орта мерзімді жоспар, сабақ жоспары, салмақсыздық, тағам әзірлеу, топтық жұмыс, физика, футбол, Қазақ тілі, қазақ тілі 5 сынып лексика, қан жасушалары, қмж, қысқа мерзімді жоспар, ҰБТ, әдебиет, әдептілік, әрі талантты оқушылармен жұмыс жүргізу жүйесі
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Барлық құқық сақталған 2017 © ustazuni.kz
Разработка сайтов WebQaz.kz в Казахстане